Conor McGregor

Conor Anthony McGregor (s. 14. heinäkuuta 1988 Crumlin, Dublin) on irlantilainen vapaaottelija.http://www.ufc.com/fighter/Conor-McGregor Hän oli UFC:n höyhen- ja kevytsarjan mestari. McGregor teki debyyttinsä UFC:ssä vuonna 2013. Hän on tunnettu aggressiivisuudestaan niin otteluissa kuin myös niiden ulkopuolella, mistä juontaa myös lempinimi "The Notorious".http://www.fightsport.fi/uutiset/ufc-conor-mcgregor-jose-aldo McGregorista tuli 13. marraskuuta 2016 ensimmäinen ottelija UFC:ssä, joka on pitänyt hallussaan samaan aikaan kahden eri painoluokan mestaruutta.Conor McGregor makes history at UFC 205 after becoming first dual-weight world champion following brutal second-round KO of Eddie Alvarez dailymail.co.uk 13.11.2016 Viitattu 14.11.2016 

Vapaaottelu
McGregor otteli ensimmäisen ammattilaisvapaaottelunsa 8. maaliskuuta 2008 Cage of Truth 2 -tapahtumassa. Hän otteli Gary Morrisia vastaan, jonka McGregor voitti teknisellä tyrmäyksellä toisessa erässä. Hän voitti myös uransa toisen ottelun kohdattuaan Mo Taylorin Cage Ragessa. McGregor tyrmäsi Taylorin minuutin jälkeen. McGregor kärsi myöhemmin uransa ensimmäisen tappion Artemij Sitenkovia vastaan polvilukolla ensimmäisessä erässä. Tappion jälkeen McGregor otteli pienemmissä organisaatioissa kahden ottelun verran. Aluksi Stephen Baileyta vastaan, jonka hän voitti teknisellä tyrmäyksellä ensimmäisessä erässä ja myöhemmin samalla tuloksella Connor Dillonin. McGregor päätyi ottelemaan Cage Warriorsin -organisaatioon, jossa hänen avausottelunsa päättyi tappioon. McGregor hävisi Joseph Duffylle käsitriangelilla 38 sekunnissa. Tappion jälkeen McGregor otteli jälleen pienemmissä organisaatioissa Irlannissa. Hän muun muassa tyrmäsi Mike Woodin kuudessatoista sekunnissa Cage Contender 8 -tapahtumassa maaliskuussa 2011. Kuukautta myöhemmin Paddy Dohertyn McGregor tyrmäsi vain neljässä sekunnissa Immortal Fighting Championship 4 -tapahtumassa.

Cage Warriors
McGregor palasi takaisin Cage Warriors järjestöön sitten vuoden 2010, jolloin hän hävisi avausottelunsa kevytsarjassa Joseph Duffylle. McGregor otteli toisen ottelunsa syyskuussa 2011 myös kevytsarjassa Aaron Jahnsenia vastaan, jonka hän voitti teknisellä tyrmäyksellä ensimmäisessä erässä.Cage Warriors Fight Night 2 Results  cagewarriors.com 12.9.2011 Viitattu 11.3.2016  Seuraavaksi McGregor kohtasi Steve O'Keefen, jota vastaan hän otteli höyhensarjan ottelussa. McGregor voitti ottelun tyrmäyksellä puolentoista minuutin jälkeen.

Voittojen myötä McGregor pääsi ottelemaan kesäkuussa 2012 Cage Warriorsin höyhensarjan mestaruudesta Dave Hilliä vastaan. Cage Warriors FC 47 -tapahtumassa käyty ottelu päättyi McGregorin luovutusvoittoon kuristuksella toisessa erässä. Vuoden lopulla hänet äänestettiin Cage Warriorsin vuoden 2012 kolmanneksi parhaaksi ottelijaksi.Brum tops poll as Fighter of the Year  cagewarriors.com 21.12.2012 Viitattu 11.3.2016  McGregorin oli määrä puolustaa höyhensarjan mestaruuttaan elokuussa 2012, mutta joutui jäämään kasvovamman vuoksi sairauslomalle kuudeksi viikoksi.McGregor title defence postponed  cagewarriors.com 21.8.2012 Viitattu 11.3.2016 

Höyhensarjan mestaruuden ja sairausloman jälkeen McGregor otteli joulukuussa 2012 kevytsarjan avoimesta mestaruudesta Ivan Buchingeria vastaan Cage Warriors FC 51 -tapahtumassa. McGregor voitti mestaruuden tyrmättyään Buchingerin ensimmäisessä erässä. Voiton myötä McGregor teki historiaa Cage Warriors järjestössä pidettyään hallussa samaan aikaan kahden eri painoluokan mestaruutta.McGregor moves to UFC  cagewarriors.com 8.2.2013 Viitattu 7.3.2016 Tammikuussa 2014 McGregorin voitto Buchingerista äänestettiin Cage Warriorsin vuoden tyrmäykseksi.Alers voted 2013’s best  cagewarriors.com 22.1.2014 Viitattu 11.3.2016 

UFC
Helmikuussa 2013 McGregor allekirjoitti viiden ottelun sopimuksen UFC:n kanssa. Hänestä tuli samalla historian toinen irlantilaisottelija UFC:ssä Tom Eganin jälkeen. McGregorin ensimmäinen vastustaja oli höyhensarjassa Marcus Brimage, jonka hän voitti teknisellä tyrmäyksellä minuutin jälkeen UFC on Fuel TV: Mousasi vs. Latifi -tapahtumassa. McGregorin tyrmäys palkittiin Illan tyrmäys -bonuksella. Vain kaksi kuukautta myöhemmin McGregor otteli toisen ottelunsa UFC:ssä Max Hollowayta vastaan. Ottelu eteni aina päätöserään saakka, jonka jälkeen McGregor julistettiin voittajaksi tuomariäänin (30–27, 30–27, 30–26). Ottelun jälkeen McGregorin kerrottiin loukanneen polvensa ligamentin, joka vaatisi leikkausta pitäen hänet sivussa ottelemisesta vähintään kymmenen kuukautta.

Loukkaantumisen jälkeen McGregorin oli seuraavaksi määrä otella Cole Milleriä vastaan 19. heinäkuuta 2014 UFC Fight Night 46 -tapahtumassa lähes vuoden poissaolon jälkeen, mutta Miller joutui vetäytymään kamppailusta peukalovamman vuoksi. McGregor sai vastaansa Millerin korvannee Diego Brandãon. McGregor voitti kamppailun ensimmäisessä erässä neljän minuutin jälkeen teknisellä tyrmäyksellä. Hänet palkittiin kamppailusta Illan suoritus -bonuksella, joka oli McGregorin ensimmäinen. Saman vuoden syyskuussa McGregor ansaitsi toisen peräkkäinsen Illan suoritus -bonuksen voitettuaan Dustin Poirierin UFC 178 -tapahtumassa ensimmäisessä erässä alle kahdessa minuutissa teknisellä tyrmäyksellä.

McGregor jatkoi voittokulkuaan myös 2015 ansaittuaan kolmannen peräkkäisen Illan suoritus -bonuksen Dennis Siveriä vastaan, jonka hän voitti teknisellä tyrmäyksellä toisen erän alussa. Se oli samalla McGregorin UFC-tapahtuman toinen pääottelu.

Höyhensarjan tilapäismestaruus
Voiton jälkeen McGregorin oli määrä otella höyhensarjan mestaruudesta 11. heinäkuuta 2015 hallitsevaa mestaria José Aldoa vastaan. UFC järjesti kaksikolle 12 päivän maailmankiertueen mainostaakseen ottelua, mutta 23. kesäkuuta Aldo ilmoitti olevansa kykenemätön ottelemaan murtuneen kylkiluun vuoksi. Sitä vastoin McGregor halusi edelleen otella sovittuna päivänä höyhensarjan tilapäismestaruudesta Chad Mendesiä vastaan, joka otti haasteen vastaan lyhyellä varoitusajalla. UFC 189 -tapahtumassa käyty pääottelu päättyi McGregorin voittoon toisen erän lopussa teknisellä tyrmäyksellä. Tilapäismestaruuden lisäksi hänet palkittiin jälleen Illan suoritus -bonuksella.

Höyhensarjan mestaruus ja ottelut Diazia vastaan
McGregor otteli UFC 194 -tapahtumassa UFC:n höyhensarjan mestaruudesta hallitsevaa mestaria José Aldoa vastaan tyrmäten tämän vain 13 sekunnissa.UFC 194 recap Hän päätti samalla miehen 10 vuotta kestäneen tappiottomuuden.

Mestaruuden jälkeen McGregor asetti tavoitteekseen otella kevytsarjan mestaria Rafael dos Anjosia vastaan UFC 197:ssa. Muutamaa viikkoa ennen tapahtumaa dos Anjos jättäytyi ottelusta loukkaantumisen vuoksi.Nate Diaz gets the call, faces Conor McGregor in new UFC 196 main event foxsports.com 23.2.2016 Viitattu 21.4.2016  McGregorin uudeksi vastustajaksi valittiin Nate Diaz ja ottelu käytiin 6. maaliskuuta 2016 välisarjassa. McGregorin ottelu päättyi tappioon kuristuksella. Ottelu huomioitiin Illan ottelu -palkinnolla.UFC 196 Bonuses: Nate Diaz Takes Home $100K for Upset Victory Over Conor McGregor sherdog 6.3.2016 Viitattu 21.4.2016  McGregor halusi kamppailun jälkeen otella uudelleen Diazia vastaan välisarjassa. Kamppailu oli määrä järjestää UFC 200 -tapahtumassa heinäkuussa 2016, mutta McGregorin kieltäydyttyä tekemästä määrättyä lehdistökiertuetta kamppailu siirrettiin elokuulle UFC 202 -tapahtumaan. McGregor voitti viisieräisen kamppailun tuomariäänin.

Kevytsarjan mestaruus ja höyhensarjan mestaruuden menettäminen
27. syyskuuta 2016 McGregorin julkistettiin ottelevan kevytsarjan mestaruudesta hallitsevaa mestaria Eddie Alvarezia vastaan marraskuussa 2016 UFC 205 -tapahtumassa.Conor McGregor vs. Eddie Alvarez to headline UFC 205 mmafighting.com 27.9.2016 Viitattu 28.9.2016  McGregor voitti kamppailun tyrmäyksellä toisessa erässä, minkä myötä hänestä tuli kevytsarjan mestari. Hänestä tuli samalla UFC:n historian kolmas ottelija, joka on voittanut mestaruuden kahdessa eri painoluokassa.

26. marraskuuta 2016 McGregor luopui höyhensarjan mestaruudestaan oltuaan poissa sarjasta voitettuaan mestaruuden José Aldolta joulukuussa 2015.McGregor vacates featherweight title ufc.com 26.11.2016 Viitattu 27.11.2016  Muutamaa päivää myöhemmin uutisoitiin, ettei McGregor luopunut mestaruudesta vaan UFC otti sen häneltä pois.Coach Kavanagh Gives In-Depth Response To UFC “Stripping” Conor Of His Belt  entimports.com 29.11.2016 Viitattu 3.12.2016  7. huhtikuuta 2018 McGregor menetti kevytsarjan mestaruutensa oltuaan puolustamatta sitä yli 500 päivää.

Paluu UFC:hen
6. lokakuuta 2018 McGregor palasi vapaaottelun pariin lähes kahden vuoden tauon jälkeen. Hän otteli kevytsarjan mestaruudesta hallitsevaa mestaria Khabib Nurmagomedovia vastaan, joka puolusti mestaruuttaan ensimmäistä kertaa. McGregor hävisi viisieräisen mestaruuskamppailun neljännessä erässä takakuristuksella.UFC 229 play-by-play and live results mmajunkie.com Viitattu 8.10.2018  Ottelun jälkeen syntyi yleinen tappelu, johon hän myös osallistui ja Nevadan urheilukomissio rankaisi häntä siitä tammikuussa 2019 kuuden kuukauden ottelukiellolla (ottelupäivästä alkaen) ja 500 000 dollarin sakolla. McGregor ilmoitti Twitterissä lopettavansa MMA-uransa 26. maaliskuuta 2019. 

Tammikuun 18. päivänä 2020 McGregor tyrmäsi paluuottelussaan 40 sekunnissa yhdysvaltalaisen Donald ”Cowboy” Cerronen. McGregor tienasi ottelusta 80 miljoonaa euroa. Hän teki ottelussa UFC:n historiaa ollen ensimmäinen, joka on tyrmännyt sekä höyhensarjassa, kevytsarjassa että välisarjassa.

McGregor hävisi 23. tammikuuta 2021 tyrmäyksellä toisessa erässä UFC 257:n pääottelussa yhdysvaltalaiselle Dustin Poirierille . McGregorin ja Poirierin piti kohdata alun perin hyväntekeväisyysottelussa jo joulukuussa 2020, mutta UFC:n puheenjohtaja Dana White onnistui saamaan kaksikon viralliseen otteluun.Conor McGregor palaa UFC-häkkiin tammikuussa – edessä myös matsi nyrkkeilylegendaa vastaan iltalehti.fi 15.10.2020 Viitattu 9.1.2020  Tyrmäystappio oli McGregorille ensimmäinen UFC:ssä. McGregor hävisi Dustin Poirierille uudestaan 11.7.2021 teknisellä tyrmäyksellä ensimmäisessä erässä murrettuaan sääriluunsa. 

Ammattilaisottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaTappio 22–6 Dustin PoirierTekninen tyrmäys (lääkärin keskeytys)UFC 26411. heinäkuuta 2021 1 5:00 Las VegasTappio 22–5 Dustin PoirierTekninen tyrmäys (lyönnit)UFC 25724. tammikuuta 2021 2 2:32 Abu DhabiVoitto 22–4 Donald CerroneTekninen tyrmäys (pääpotku ja lyönnit)UFC 24619. tammikuuta 2020 1 0:40 Las VegasBonuspalkkio Tappio 21–4 Habib NurmagomedovLuovutus (niskavääntö)UFC 2297. lokakuuta 2018 4 3:03 Las VegasUFC:n kevytsarjan mestaruusotteluVoitto21–3 Eddie AlvarezTekninen tyrmäys (lyönnit)UFC 20513. marraskuuta 201623:04 New YorkUFC:n kevytsarjan mestaruusottelu, bonuspalkkio Voitto20–3 Nate DiazPäätös (enemmistötuomio)UFC 20221. elokuuta 201655:00 Las VegasBonuspalkkio Tappio19–3 Nate DiazLuovutus (takakuristus)UFC 1966. maaliskuuta 201624:12 Las VegasBonuspalkkio Voitto19–2 José AldoTyrmäys (lyönti)UFC 19413. joulukuuta 201510:13 Las VegasUFC:n höyhensarjan mestaruusottelu, bonuspalkkio Voitto18–2 Chad MendesTekninen tyrmäys (lyönnit)UFC 18912. heinäkuuta 201524:57 Las VegasUFC:n höyhensarjan väliaikaisen mestaruuden ottelu, bonuspalkkio Voitto17–2 Dennis SiverTekninen tyrmäys (lyönnit)UFC Fight Night: McGregor vs Siver19. tammikuuta 201521:54 BostonBonuspalkkio Voitto16–2 Dustin PoirierTekninen tyrmäys (lyönnit)UFC 17828. syyskuuta 201411:46 Las VegasBonuspalkkio Voitto15–2 Diego BrandãoTekninen tyrmäys (lyönnit)UFC Fight Night: McGregor vs Brandão19. heinäkuuta 201414:05 DublinBonuspalkkio Voitto14–2 Max HollowayPäätös (yksimielinen)UFC Fight Night: Shogun vs Sonnen18. elokuuta 201335:00 BostonVoitto13–2 Marcus BrimageTekninen tyrmäys (lyönnit)UFC on Fuel TV: Mousasi vs Latifi6. huhtikuuta 201311:07 TukholmaUFC-debyytti, bonuspalkkio Voitto12–2 Ivan BuchingerTyrmäys (lyönti)Cage Warriors 5131. joulukuuta 201213:40 DublinCage Warriorsin kevytsarjan mestaruusotteluVoitto11–2 Dave HillLuovutus (takakuristus)Cage Warriors 472. kesäkuuta 201224:10 DublinCage Warriorsin höyhensarjan mestaruusotteluVoitto10–2 Steve O’KeefeTyrmäys (kyynärpäät)Cage Warriors 4518. helmikuuta 201211:35 LontooVoitto9–2 Aaron JahnsenTekninen tyrmäys (lyönnit)Cage Warriors: Fight Night 28. syyskuuta 201113:29 AmmanVoitto8–2 Artur SowinskiTekninen tyrmäys (lyönnit)Celtic Gladiator 211. kesäkuuta 201121:12 PortlaoiseVoitto7–2 Paddy DohertyTyrmäys (lyönti)Immortal FC 416. huhtikuuta 201110:04 LetterkennyVoitto6–2 Mike WoodTyrmäys (lyönnit)Cage Contender 812. maaliskuuta 201110:16 DublinVoitto5–2 Hugh BradyTekninen tyrmäys (lyönnit)Chaos FC 812. helmikuuta 201112:31 DerryTappio4–2 Joseph DuffyLuovutus (käsikolmio)Cage Warriors 3927. lokakuuta 201010:38 CorkVoitto4–1 Connor DillonTekninen tyrmäys (kulman keskeytys)Chaos FC 79. lokakuuta 201014:22 DerryVoitto3–1 Stephen BaileyTekninen tyrmäys (lyönnit)K.O.: The Fight Before Christmas12. joulukuuta 200811:22 DublinTappio2–1 Artemij SitenkovLuovutus (polvilukko)Cage of Truth 328. kesäkuuta 200811:09 DublinVoitto2–0 Mo TaylorTekninen tyrmäys (lyönnit)Cage Rage Contenders: Ireland vs Belgium3. toukokuuta 200811:06 DublinVoitto1–0 Gary MorrisTekninen tyrmäys (lyönnit)Cage of Truth 28. maaliskuuta 200820:08 Dublin

Nyrkkeily

McGregor aloitti nyrkkeilemisen 12-vuotiaana Crumlin Boxing Clubissa Phil Sutcliffen valmennettavana, joka oli nyrkkeillyt urallaan kahdesti olympialaisissa. Hän harjoitteli salilla muun muassa yhdessä Dean Byrnen ja Jamie Kavanaghin kanssa, jotka myöhemmin siirtyivät Freddie Roachin valmennettavaksi. McGregor saavutti Irlannin mestaruuden nuorten tasollaFather and Son: Tony McGregor on his son’s meteoric rise severemma.com 17.7.2014 Viitattu 12.8.2017 , mutta siirtyi vapaaottelun pariin ollessaan noin 16-vuotias. Muutettuaan perheensä kanssa Länsi-Dubliniin hän jatkoi edelleen nyrkkeilyn parissa sparraten Celtic Warrior -salilla.

McGregor vs. Mayweather
McGregor otteli nyrkkeilijä Floyd Mayweatheria vastaan 26. elokuuta 2017 Las Vegasissa Yhdysvalloissa 12-eräisessä ottelussa, joka käytiin ammattinyrkkeilysäännöillä. McGregor hävisi ottelun 10. erässä teknisellä tyrmäyksellä.McGregorille tyly selkäsauna - Mayweather iski irlantilaisen keskeytyskuntoon iltalehti.fi 27.8.2017 Viitattu 27.8.2017  Kumpikin ottelija sai ottelusta palkkiona yli 100 miljoonaa dollaria. Ottelu oli samalla McGregorin ensimmäinen ammattilaisottelu nyrkkeilyssä. Hän onnistui lyömään 111 osumaa 430 lyönnistä, mikä oli enemmän kuin Manny Pacquiao, joka osui vain 81 kertaa Mayweatheria vastaan. Mayweather sen sijaan löi McGregoria vastaan 320 kertaa, joista 170 oli osumia.Floyd Mayweather defeats Conor McGregor by TKO in 10th round espn.co.uk 27.8.2017 Viitattu 2.9.2017 

 Yksityiselämä 
McGregor tuomittiin Irlannin korkeimmassa oikeudessa marraskuussa 2024 raiskauksesta.  Hänet määrättiin maksamaan 248 000 euron vahingonkorvaukset uhrille Nikita Handille. Raiskaus tapahtui hotellihuoneessa Dublinissa vuonna 2018.

McGregor avioitui joulukuussa 2025 Dee Devlinin kanssa Vatikaanissa. Ennen avioliittoa he olivat olleet yhdessä 17 vuotta, joista kihloissa viisi vuotta. Heillä on neljä lasta.

McGregor Sports and Entertainment
McGregor perusti heinäkuussa 2014 oman markkinointiyhtiön Irlantiin. Se oli mukana mainostamassa nyrkkeilyottelua McGregorin ja Floyd Mayweatherin välillä elokuussa 2017.MCGREGOR SPORTS AND ENTERTAINMENT – OFFICIELL SAMARBETSPARTNER INFÖR SUPERFIGHTEN mmanytt.se 12.7.2017 Viitattu 17.8.2017 

Saavutukset
UFC
Höyhensarjan mestaruus (kerran)
Höyhensarjan tilapäinen mestaruus (kerran)
Kevytsarjan mestaruus (kerran)
Illan tyrmäys (kerran)
Illan suoritus (viisi kertaa)
Illan ottelu (kerran)

Cage Warriors
Höyhensarjan mestaruus (kerran)
Kevytsarjan mestaruus (kerran)

Maininnat
ESPN
Vuoden ottelija: 2015

ESPY
Paras ottelija: 2016

Fox Sports
Vuoden ottelija: 2015

World MMA -palkinnot
Vuoden kansainvälinen ottelija: 2014, 2015
Vuoden ottelija: 2015

MMA Insider
Paras UFC tulokas: 2013

Severe MMA
Vuoden irlantilainen ammattilaisottelija: 2014, 2015
Vuoden ottelija: 2015

Sherdog
Vuoden läpimurto: 2014
Vuoden tapahtuman pääottelija: 2015 (UFC 194)
Vuoden tyrmäys: 2015 (vs. Jose Aldo)
Vuoden ottelija: 2015

Time
Vuoden 2017 TOP-100 vaikutusvaltaisimmista henkilöistä

Lähteet

Luokka:Brasilialaisen jujutsun harjoittajat
Luokka:Irlantilaiset vapaaottelijat
Luokka:Irlantilaiset nyrkkeilijät
Luokka:Seksuaalirikoksista tuomitut henkilöt
Luokka:Vuonna 1988 syntyneet
Luokka:Elävät henkilöt